EUROOPAN YHTEISÖJEN KOMISSIO 
Bryssel, 22.04.1998 
KOM(1998)2501opull. 
Ehdotus 
NEUVOSTON ASETUKSEKSI (EY) 
Jugoslavian liittotasavaltaa koskevien tiettyjen taloussuhteiden vähentämisestä 
(komission esittämä) 

PERUSTELUT 
Kosovon tilanteen kehityttyä huolestuttavaksi Jugoslavian liittotasavallassa Euroopan 
unionin neuvosto hyväksyi 19. maaliskuuta 1998 yhteisen kannan 98/240/YUTP, jonka 
mukaan yhteisö vähentää taloussuhteitaan Jugoslavian liittotasavaltaan ja Serbian 
tasavaltaan. Tämä yhteisön toimi edellyttää komission ehdotukseen perustuvaa yhteisön 
lainsäädäntöä. Tämän komission ehdotuksen avulla neuvosto voi antaa asiaa koskevan 
asetuksen. 
Komissio on ottanut kaikin puolin huomioon vakavan uhkan, jonka Jugoslavian 
liittotasavallan ja Serbian tasavallan hallitusten toiminta aiheuttaa alueen rauhalle. Tästä 
syystä komissio ehdottaa yhteisön lainsäädäntöä, johon sisältyy kansainvälisen oikeuden 
asettamissa rajoissa yhteisessä kannassa esitettyjen rajoitusten laaja tulkinta. 
Tämä laaja-alainen lähestymistapa ilmenee asetuksen soveltamisalaan kuuluvia luonnollisia 
henkilöitä ja oikeushenkilöitä koskevissa säännöksissä (5 artikla) sekä säännöksissä, jotka 
koskevat Serbian tasavallan kanssa käytävän kaupan vientiluototukseen tai kyseiseen 
maahan suuntautuviin sijoituksiin liittyviä valtion tuen muotoja. Samaa lähestymistapaa 
sovelletaan kansallisiin tukahduttamistoimiin ja terrorismiin käytettävien tarvikkeiden 
myynnissä tai toimittamisessa Jugoslavian liittotasavaltaan. Aikapulan takia tämä ehdotus 
sisältää vain suppean luettelon kyseisistä tarvikkeista. Yhteisö voi kuitenkin tehdä asiassa 
nopeita päätöksiä luettelon tarkistamiseksi tai täydentämiseksi jo olemassa olevan, 
2 artiklassa tarkoitetun mekanismin avulla. Tätä hitaampi päätöksentekomenettely antaisi 
Jugoslavian liittotasavallalle liikaa aikaa hankkia tarvikkeita, jotka olisi syytä lisätä 
luetteloon. Säätämällä 1 artiklan a ja d alakohdassa siitä, että ei ainoastaan kyseisten 
tarvikkeiden suora toimittaminen tai myynti Jugoslavian liittotasavaltaan vaan myös niiden 
epäsuora toimittaminen ja myynti sekä tukitoimet ovat kiellettyjä, jäsenvaltioiden 
toimivaltaisilla kansallisilla viranomaisilla on parempi oikeudellinen asema toimia, jos 
pakotteita aiotaan kiertää. 
Tarvikkeiden toimittamista tai myyntiä Jugoslavian liittotasavaltaan koskevia säännöksiä ei 
sovelleta jo olemassa oleviin sopimuksiin tai liiketoimiin, joiden täytäntöönpano on jo 
alkanut (1 artiklan b alakohta). Myöskin valtion rahoituksen myöntämistä tai käyttämistä 
Serbian tasavallan yksityistämishankkeisiin koskevaa kieltoa ei sovelleta rahoitukseen, 
josta on jo tehty oikeudellisesti sitova sitoumus (1 artiklan c alakohta). 
Komission ja jäsenvaltioiden keskinäistä tietojen vaihtoa tai asetuksen säännösten 
rikkomisesta määrättäviä seuraamuksia koskevia säännöksiä (3 ja 4 artikla) tarvitaan 
asetuksen tehokkuuden varmistamiseksi. 
«5 
NEUVOSTON ASETUS (EY) N:o 
annettu 
Jugoslavian liittotasavaltaa koskevien tiettyjen taloussuhteiden vähentämisestä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 73 g ja 228 a 
artiklan, 
ottaa huomioon yhteisen kannan 98/240/YUTP, jonka neuvosto on määritellyt Euroopan 
unionista tehdyn sopimuksen J.2 artiklan perusteella Jugoslavian liittotasavaltaan 
kohdistettavista rajoittavista toimenpiteistä1, 
ottaa huomioon komission ehdotuksen, 
sekä katsoo, että 
kyseisessä yhteisessä kannassa määrätään Jugoslavian liittotasavallan vastaisista 
rajoittavista toimenpiteistä, mukaan lukien yhteisön toimet tiettyjen taloussuhteiden 
vähentämiseksi, 
tietyt näistä toimenpiteistä kuuluvat Euroopan yhteisön toimivaltaan, 
tästä syystä ja erityisesti kilpailun vääristymisen välttämiseksi tarvitaan yhteisön 
lainsäädäntöä kyseisten toimenpiteiden täytäntöönpanemiseksi, kun on kyse yhteisön 
alueesta; tässä asetuksessa yhteisön alueella tarkoitetaan jäsenvaltioiden alueita, joihin 
sovelletaan Euroopan unionista tehtyä sopimusta, 
tarkoituksenmukaisuuden vuoksi komission pitäisi voida tarvittaessa täydentää ja/tai 
muuttaa kansallisiin tukahduttamistoimiin tai terrorismiin käytettäviä tarvikkeita 
koskevaa luetteloa asetuksen (ETY) N.o 2603/69 säännösten ja erityisesti sen 3, 4 ja 9 
artiklan mukaisesti, ja 
1 EYVLL 95, 27.3.1998, s. 1. 
komissiolla ja jäsenvaltioilla on tarve vaihtaa keskenään tietoja tämän asetuksen nojalla 
toteutetuista toimenpiteistä ja muita hallussaan olevia, tähän asetukseen liittyviä tietoja, 
ON ANTANUT TÄMÄN ASETUKSEN: 
/ artikla 
Kielletään seuraavat toimet: 
a) tämän asetuksen liitteessä lueteltujen tarvikkeiden suora tai epäsuora toimittaminen tai 
myynti Jugoslavian liittotasavaltaan (Serbia ja Montenegro); 
b) valtion ja/tai muun virallisen rahoitustuen, vakuutusten ja/tai takuiden myöntäminen 
ja/tai käyttö Serbian tasavallan kanssa käytävään kauppaan tarvittavaa uutta 
vientiluototusta varten tai kyseiseen maahan tehtäviä sijoituksia varten taikka 
uusittaessa tai jatkettaessa jo voimassa olevaa vientiluottoa, jos sellaisen sopimuksen 
tai liiketoimen täytäntöönpano, jota varten vientiluotto on myönnetty, ei ole vielä 
alkanut; 
c) valtion ja/tai muun virallisen rahoituksen myöntäminen tai käyttö Serbian tasavallan 
yksityistämishankkeisiin, joista ei ole vielä tehty oikeudellisesti sitovia sitoumuksia; 
d) muut toimet, jotka suoraan tai epäsuorasti edistävät tässä artiklassa tarkoitettuja 
liiketoimia tai muita toimia. 
2 artikla 
Komissio valtuutetaan täydentämään ja/tai muuttamaan liitettä asetuksen (ETY) 
N:o 2603/69 säännösten ja erityisesti sen 3, 4 ja 9 artiklan mukaisesti. 
Luettelon täydennykset ja/tai muutokset julkaistaan Euroopan yhteisöjen virallisessa 
lehdessä. 
(f 
3 artikla 
Kunkin jäsenvaltion on määriteltävä tämän asetuksen rikkomisesta määrättävät 
seuraamukset. 
4 artikla 
Komissio ja jäsenvaltiot ilmoittavat toisilleen tämän asetuksen nojalla toteutetuista 
toimenpiteistä ja toimittavat toisilleen hallussaan olevia inuita tähän asetukseen liittyviä 
tietoja, kuten tietoja rikkomuksista, voimaansaattamisessa ilmenneistä ongelmista ja 
kansallisten tuomioistuinten langettamista tuomioista tai tietoja asiaa koskevilla 
kansainvälisillä foorumeilla tehdyistä päätöksistä. 
5 artikla 
Tätä asetusta sovelletaan: 
- yhteisön alueella, sen ilmatila mukaan lukien, 
- jäsenvaltion lainkäyttövallan alaisessa ilma-aluksessa tai aluksessa, 
- missä tahansa olevaan jäsenvaltion kansalaiseen, 
- oikeushenkilöön, joka on rekisteröity tai perustettu jäsenvaltion lainsäädännön 
mukaisesti. 
6 artikla 
Tämä asetus tulee voimaan päivänä, jona se julkaistaan Euroopan yhteisöjen virallisessa 
lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty 
Neuvoston puolesta 
Puheenjohtaja 
f 
LIITE 
Asetuksen 1 artiklan a alakohdassa tarkoitetut kansallisiin tukahduttamistoimiin tai 
terrorismiin käytettävät tarvikkeet 
Rikosten rajoittamis-ja havaitsemistarvikkeet (esimerkiksi); 
- käsiraudat, 
-jalkaraudat, 
- kahleet, 
- tainnutusaseet, 
- laserit, 
- sähköpamput, 
- lamaannuttavat aseet, 
- poliisikypärät ja -kilvet, 
- sormenjälkien ottamistarvikkeet 
Tehonsäätimellä varustetut valonheittimet 
Sotilasrakentamiseen käytettävät tarvikkeet 
Ampumatarvikkeiden komponentit ja osat 
Pistimet 
Alustalle sijoitetut suusta ladattavat tuliaseet (vuoden 1890 jälkeen valmistetut) 
Sotilaskypärät 
Luodinkestävät liivit 
Haulikoiden valmistamiseen tarvittavat tarvikkeet 
Ammusten käsin lataamiseen tarvittavat tarvikkeet 
Viestiensieppauslaitteet 
Puolijohdeteknologiaa käyttävät optiset ilmaisimet 
Kuvanvahvistusputket 
Ilmaisinmatriisit 
Suorakatselukamerat (näkyvä tai infrapuna) 
Kuvanvahvistinkamerat 
Matriisikamerat 
Anturiohjelmistot 
Anturiteknologia 
Laukaisualustojen tarvikkeet 
Aseistuksesta riisutut sotilasilma-alukset 
Haulikot 
Haulikon patruunat 
£ 
ISSN 1024-4492 
KOM(98) 250 lopullinen 
ASIAKIRJAT 
FI 10 11 09 02 
Luettelonumero : CB-CO-98-270-FI-C 
ISBN 92-78-35335-3 
Euroopan yhteisöjen virallisten julkaisujen toimisto 
L-2985 Luxemburg 
i